MARTÍNEZ HIERRO (EP, 2017-02-23):
Egibar jauna, ez haserretu.
Nik eskertzen dizut historia klasea, baina aurreko interbentzioan entzun badidazu, guk ez ditugu ukatzen Estatutuak jasan dituen urraketak, ez ditugu ukatzen Gobernuak egin dituen legeak Estatutua lasaitzeko edo atzera botatzeko. Hori ondo ulertzen dugu eta badakigu ere egon dela borroka bat esku batzuk hartzeko.
Baina gure ustez ere testuinguru hori aprobetxatu egin da behin baino gehiagotan Gobernuan zegoen alderdiaren interesak aurrera eramateko eta eskumenak lortzeko bide batez. Hor horrelako aldaketa politika bat eginez, aurrekontu (...), eskumena badago ematen didazu eta horrela zer gertatu da? Mekanismo bat jarri dela edo normalizatu egin dela, mekanismo hau normalizatu egin dela, gure Estatutua aurrera eramateko mekanismo bezala hori jarri dela. Eta ez normala izango zena, dela jartzea mahai gainean eta esatea nola jasotzen ditugun eskumen guztiak, gureak direnak eta guk eskubidea ditugunak izateko, poliki-poliki ikusi nola egingo ditugun, zer epeetan. Baina ez berriro betiere egin da aldaketa politikoak horren inguruan.
Baina egia da ere gu ez gatozela hona orain atzean gertatutakoaren errepaso bat egitera eta horregatik, eskaera bat egin dugu Gobernu zentralari esateko publikoki gure eskumenak emateko ados dagoela eta Eusko Jaurlaritzari lanean jartzeko leialtasunez hori aurrera eramateko, eta badago, ez gara gehiago sartuko horretan.
Eta Iriarte andrea, onartuko dizut, egia ere eztabaida batzuetaz nekatuta nagoela, baina ez interesgarria ez denik gaia eta ez dudalako uste Legebiltzar honetan gaia tratatu behar denik, baizik eta gai batzuetan baditugulako akordiak. Nik lehen esan dudan bezala 94ean eskuduntzen inguruko akordioa dago eta Estatutuaren errespetuari buruzko akordioa dago. 2003an akordio hau errepikatu egiten da.
Eta orain urtarrilean baita ere heldu ginen akordio batera ponentzia bat sortzeko, eta nik ulertzen dut izatea beldurra gertatzea pasaden legealdian gertatutakoa, bakarrik txosten bat ateratzea eta ezer gehiago aurrera ematea. Bueno ba orduan jarri gaitezen ponentzia lana egitera eta hor lehenengo bileretan esan dezagun ze mekanismoak nahi ditugun hor ponentzian izan, ze nolako akordioak izan nahi ditugun eta ze emaitzak nahi ditugun ze epeetan. Horretarako ere ados gaude, uste dugulako ponentzia horretatik estatutu berri bat atera behar dela.
Legealdi honetan estatus berri bat geure eskubide sozialak babesten dituenak, gure erabakitze eskubidea babesten dituenak, geure herria garatzeko balio duena eta guretzat hori oso garrantzitsua da. Beraz, joan gaitezen ponentzia horretara, denon artean adostu dugun espazio horretara, eta hor adostu dezagun lehen bai lehen ze nolako epeak eta mekanismoak nahi ditugun horrelako gauzak ateratzeko eta eramateko. Eta baita ere Gobernuaren kontrolaren ariketan jarraitu dezagun esaten ea ze nolako mekanismoak erabiliko diren hezkuntza hauek ekartzeko.
Guretzat horiek dira guk gaur aurkeztu ditugun bi mekanismoak, ponentzian lan egiten jarraitzea eta eskatzea bai Gobernu zentralari eta gero neure diskurtsoan Eusko Jaurlaritzari, eskuduntzen garapenean lanean jarraitzea.
Ez daukak gehiagorik esateko, baina gaur 23a denez, bai 23 da, ba nire galdera da ea non dagoen egutegia, lege egutegia. Esan genuen lehenengo Udalbatzan 23rako egongo zela, bueno ba, ez dakit.